Държавен вестник, бр. 46, 2010 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  46
Дъгоустойчивите материали, използвани като 
защитна мярка при възникване на дъги, трябва да 
са с клас по реакция на огън не по-нисък от А2, 
с ниска топлопроводимост и подходяща дебелина 
за осигуряване на механична якост.
2.4. Неподвижно инсталираното електрообо­
рудване, което предизвиква насочване или кон­
центриране на топлина, трябва да е достатъчно 
отдалечено от всеки неподвижен обект или еле­
мент на строителната конструкция така, че при 
нормални условия обектите или елементите да не 
са подложени на опасна температура.
2.5. Когато електрооборудването е инсталирано 
в помещение, където има леснозапалима течност в 
значителни количества, се вземат съответни мерки 
за предотвратяване запалването на течността и за 
неразпространяване на продуктите от горенето 
(пламъци, дим, токсични газове) в други части 
на сградата.
2.6. Материалите, от които са изпълнени об­
вивките, разположени около електрооборудването, 
по време на въвеждането му в действие трябва 
да издържат на най-високите температури, които 
могат да се образуват при работа на електрообо­
рудването.
Материали с класове по реакция на огън В, 
С, D, Е, F не са подходящи за изработването на 
такива обвивки, освен ако са взети превантивни 
мерки срещу запалване – например покритие с 
продукти от материали с клас по реакция на огън 
не по-нисък от А2 и с ниска топлопроводимост.
3. Защита срещу изгаряния
Достъпните части на електрооборудването, 
разположено в зоната на досегаемост, не тряб­
ва да се нагряват до температури, които могат 
да предизвикат изгаряния на хора, и трябва да 
съответстват на граничните стойности, дадени в 
таблицата. Всички части на уредбата при нормална 
работа, които могат да достигнат дори за кратки 
периоди температури, превишаващи граничните 
стойности, дадени в таблицата, се защитават срещу 
случаен допир.
Максимални стойности за температури на 
достъпните части на електрооборудването при 
нормална работа в зоната на досегаемост
Достъпни части
Материал 
на достъп­
ните по­
върхности
Максимал­
ни стой­
ности на 
температу­
рите, °С
Устройства за управле­
ние с ръка
метал
неметал
55
65
Части, които могат да 
бъдат допирани, но без 
да се държат в ръка
метал
неметал
70
80
Части, които не е не­
обходимо да бъдат до­
пирани при нормална 
работа
метал
неметал
80
90
Стойностите, дадени в таблицата, не се прилагат 
за електрооборудване, за което максималните тем­
ператури на достъпните повърхности съответстват 
на максималните температури от гледна точка на 
защита срещу изгаряния, определени в европейски 
стандарти или европейски хармонизирани доку­
менти за разглежданото електрооборудване, а при 
отсъствие на такива стандарти или хармонизирани 
документи – в съответните национални стандарти.
4. Защита срещу прегрявания
4.1. Отоплителни системи с принудителна 
циркулация на въздуха
4.1.1. Отоплителните системи с принудителна 
циркулация на въздуха, с изключение на аку­
мулиращи отоплители, се проектират така, че 
нагревателните им елементи да не могат да се 
включват под напрежение, докато не се постигне 
предписаният дебит на въздушния поток, и да се 
изключват, когато спре въздушният поток. Освен 
това те трябва да имат два независими един от 
друг термоограничители, които да предотвратяват 
превишаване на допустимите температури във 
въздухопроводите.
4.1.2. Обвивките и носачите за закрепване на 
отоплителните тела трябва да са от материали с 
клас по реакция на огън не по-нисък от А2.
4.2. Уреди за получаване на гореща вода или 
пара
Всеки уред за получаване на гореща вода или 
пара се защитава срещу прегряване при всички 
режими на работа още при проектирането или 
инсталирането. Ако даден уред в своята цялост 
не отговаря напълно на европейските стандарти 
или на европейските хармонизирани документи, 
защитата се осигурява посредством устройство без 
самовъзвръщане в изходно положение, функцио­
ниращо независимо от термостата.
Когато уредът не е със свободно изтичане (без 
налягане) и е предназначен за работа под наляга­
не, той трябва да има устройство, ограничаващо 
налягането на водата.
Приложение № 3
към чл. 39
Защита срещу свръхтокове
1. Общи положения
Тоководещите проводници се защитават по­
средством едно или повече устройства за автома­
тично прекъсване на електрозахранването срещу 
претоварване и късо съединение, освен когато 
свръхтоковете се ограничават в съответствие с т. 5.
2. Видове защитни устройства
2.1. За защита срещу свръхтокове се използват 
видовете устройства, посочени в т. 2.2 – 2.4.
2.2. Устройства за защита едновременно срещу 
токове на претоварване и срещу токове на къси 
съединения
Тези защитни устройства трябва да изключват 
всички свръхтокове до и включително проспект­
ния ток на късо съединение в мястото на инста­
лиране на устройството. Те трябва да отговарят 
на изискванията на т. 3 и 4.3.1. Такива защитни 
устройства са:
а) автоматичните прекъсвачи с вграден топли­
нен изключвател;
б) автоматичните прекъсвачи, комбинирани с 
предпазители;
в) стопяемите предпазители.